Diari Oficial de la Generalitat Valenciana


Sumari del DOGV 3363, del 02-11-1998 (1998/8558)

Informació pública de la modificació puntual nº 21 del PGOU de Benicàssim en l'àmbit del càmping Capricornio, i l.alternativa tècnica del programa per al desenvolupament de l'àmbit del càmping Capricornio en el sòl urbà de Benicàssim, amb projecte d'urbanització i reparcel·lació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3363

Data del DOGV
:   02-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8558


Organisme emissor
:   Ajuntament de Benicàssim

Tipus de document
:   Anunci

Informació pública de la modificació puntual nº 21 del PGOU de Benicàssim en l'àmbit del càmping Capricornio, i l'alternativa tècnica del programa per al desenvolupament de l'àmbit del càmping Capricornio en el sòl urbà de Benicàssim, amb projecte d'urbanització i reparcel·lació. [1998/X8558]
  
Amb data 10 de setembre de 1998, el Plenari de l'Ajuntament de Benicàssim ha acordat exposar al públic per a la seua tramitació conjunta, la modificació puntual nº 21 del PGOU de Benicàssim en sòl urbà de l'àmbit càmping Capricornio, així com l'alternativa tècnica del programa per al desenvolupament del sòl urbà en l'àmbit del càmping Capricornio, amb el projecte d'urbanització i de reparcel·lació, elaborat per l'empresa Arquitectura Valenciana, SL, sol·licitant-ne l'adjudicació preferent.
  
D'acord amb els articles 38 i 55 de la LRAU i els articles 46.3, 53 i 69, es sotmet a informació pública pel termini d'un mes la modificació puntual nº 21 del PGOU de Benicàssim i per 20 dies l'alternativa tècnica del programa per al desenvolupament del sòl urbà de Benicàssim en l'àmbit del càmping Capricornio, així com el projecte d'urbanització i el de reparcel·lació.
  
Aquells propietaris que obtinguen la seua adjudicació en proindivís podran exercir l'opció prevista en l'article 70-D de la LRAU (requeriments recíprocs amb la finalitat d'evitar el proindivís).
  
L'expedient podrà ser examinat en el Departament d'Urbanisme de l'Ajuntament de Benicàssim (carrer del Metge Segarra, número 4) i, durant l'esmentat termini, podran presentar al·legacions, alternatives tècniques i proposicions juridicoeconòmiques en competència.
  
Durant els cinc dies següents al venciment del termini anterior, els interessats podran presentar les proposicions jurídiques econòmiques que consideren escaients en el Registre General d'aquest ajuntament, en plica tancada i amb la documentació que esmenten els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de les pliques tindrà lloc a l'Ajuntament, a les 13.00 hores de la següent data hàbil a la finalització del termini per presentar-les (si fos dissabte passa al dilluns següent). Durant els 10 dies següents al de l'obertura de les pliques podran ser objecte de consulta i d'al·legacions totes les actuacions de l'expedient.
  
Així mateix, es publica el present edicte per als interessats que siguen desconeguts, se n'ignore el lloc de la notificació o, intentada aquesta, no s'hagués pogut practicar, d'acord amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'ls notifica i se'ls adverteix que, durant el mateix termini i les mateixes condicions recollides en el paràgraf anterior del present edicte, poden presentar les al·legacions o alternatives al Programa, al projecte d'urbanització o al projecte de reparcel·lació.
  
La qual cosa es publica per a general coneixement, d'acord amb el que disposa l'article 46 i concordants de la Llei 6/94, de la Generalitat Valenciana, Reguladora de l'Activitat Urbanística.